Diari Oficial de la Generalitat Valenciana


Sumari del DOGV 6936, del 04-01-2013 (2012/11457)

RESOLUCIÓ de 4 juliol de 2012, de la Direcció General d'Energia, per la qual s'atorga autorització administrativa per a les instal·lacions elèctriques de transport de la nova subestació transformadora de 220 kV/20 kV, denominada ST Santa Pau, situada en el terme municipal de Borriana, província de Castelló, s'aprova el projecte tècnic d'execució i es declara, en concret, la seua utilitat pública. (ATASCT/2011/3/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6936

Data del DOGV
:   04-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11217


Data del document
:   04-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 4 juliol de 2012, de la Direcció General d'Energia, per la qual s'atorga autorització administrativa per a les instal·lacions elèctriques de transport de la nova subestació transformadora de 220 kV/20 kV, denominada ST Santa Pau, situada en el terme municipal de Borriana, província de Castelló, s'aprova el projecte tècnic d'execució i es declara, en concret, la seua utilitat pública. (ATASCT/2011/3/12). [2012/11210]  
Vista la sol·licitud presentada per Red Eléctrica de España, SAU, domiciliada a l'efecte de notificacions en 48065 Erandio (Biscaia), C/ Ribera d'Axpe, núm. 5, en data 4 de gener de 2011, davant del Servici Territorial d'Energia de Castelló, sol·licitant que se li concedisca autorització administrativa per a les instal·lacions elèctriques de transport de la nova subestació transformadora a 220 kV/20 kV, ST Santa Pau, ubicada al nord-est del nucli urbà, en la parcel·la 339, polígon 49, en el terme municipal de Borriana, província de Castelló. (ATASCT/2011/3/12).  
  
A la mencionada sol·licitud, s'adjunta el projecte tècnic de l'esmentada instal·lació, firmat per tècnic competent.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, informe a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
A este efecte, amb data 5 de maig de 2011, es va registrar en este òrgan directiu informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a la instal·lació projectada, en vista del document de Planificació dels Sectors d'Electricitat i Gas 2008-2016, aprovat per Acord del Consell de Ministres de 30 de maig de 2008, als efectes previstos en l'article 36.3 de la Llei 54/1997, de 27 de novembre, i l'article 114 del Reial Decret 1955/2000, d'1 de desembre.  
Resultant que va ser realitzada la informació pública de la mencionada sol·licitud en el Diari Oficial de la Comunitat Valenciana del dia 25 de maig de 2011, en el Butlletí Oficial de la Província de Castelló del dia 21 de maig de 2011, en el diari Las Provincias del dia 25 de maig de 2011 i en el tauler d'anuncis de l'Ajuntament de Borriana, únic municipi afectat pel projecte, des del dia 19 de maig fins al 30 de juny de 2011, segons edicte de l'esmentat ajuntament, als efectes previstos en l'article 9 del citat Decret 88/2005, de 29 d'abril; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Resultant que conforme al mencionat Decret 88/2005, de 29 d'abril, es va traslladar a l'Ajuntament de Borriana la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar al referit ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de mesures fiscals, de gestió administrativa i financera i d'organització de la Generalitat, sol·licitant informe sobre l'adaptació del projecte al planejament urbanístic que siga aplicable.  
  
Per part de l'Ajuntament de Borriana es va emetre un informe en què es manifesta la seua conformitat a la instal·lació projectada, i en què es realitza altres manifestacions relatives a obres de la subestació transformadora.  
Del mencionat informe es va traslladar a l'empresa sol·licitant, que manifestar la seua conformitat amb el contingut dels condicionats referits, i d'una altra part, es significava sobre aquelles qüestions que addicionalment s'assenyalen relatives a les obres de la instal·lació.  
Resultant que de la documentació que hi ha en l'expedient no hi ha afecció a la resta de les administracions públiques, organismes i, si és el cas empreses de servicis públics o d'interés general que puguen veure's afectats per la instal·lació.   
Resultant que el Servici Territorial d'Energia de Castelló, ha informat favorablement sobre la instal·lació sol·licitada.  
Resultant que figura en l'expedient còpia de la Resolució de 4 de maig de 2012 pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual s'estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de subestació transformadora de 220 kV/20 kV denominada ST Santa Pau, promoguda per Red Eléctrica de España, SAU, i Iberdrola Distribución Eléctrica, SAU, en el terme municipal de Borriana, província de Castelló, sempre que este es duga a terme amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.   
  
Resultant que el projecte presentat compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
Resultant que la sol·licitud i documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, sent estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar adequadament estes.  
Resultant que d'acord amb el projecte presentat, la finalitat de la subestació transformadora és garantir el desenrotllament dels plans urbanístics previstos, així com el desenrotllament econòmic i industrial en la zona, assegurant la qualitat i fiabilitat del subministrament elèctric.  
Considerant que d'acord amb l'article 5 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de la xarxa de transport secundari d'energia elèctrica.  
Considerant que la present instal·lació a l'estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat valenciana és la competent per a la seua tramitació i autorització.  
Considerant que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Considerant que esta Direcció General és competent per a la resolució d'este expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220 kV/20 kV, denominada ST Santa Pau, ubicada al nord-est del nucli urbà, en la parcel·la 339, polígon 49, en el terme municipal de Borriana, província de Castelló, i les característiques tècniques principals, del qual són les següents:  
· Sistema elèctric de 220 kV. Estarà format per un sistema de 220 kV d'interior tipus GIS i aïllament en hexafluorur de sofre (SF6), ubicat en edifici amb esquema de doble barra i compost per les posicions següents:  
- Dos de línia, composta per: un interruptor automàtic; tres seccionadors tripolars, dos de barra i un d'eixida de línia; tres seccionadors tripolars de connexió de terra; tres transformadors d'intensitat en l'interior de l'envolupant; tres transformadors de tensió; dos jocs de barres, i caixa per als terminals dels cables tipus sec (incloent els terminals de SF6).  
- Dos de transformador, composta per: un interruptor automàtic; tres seccionadors tripolars, dos de barra i un d'eixida de transformador; tres seccionadors tripolars de connexió de terra; tres transformadors d'intensitat; tres transformadors de tensió; dos jocs de barres; caixa per als terminals de cable tipus sec (incloent els terminals de SF6), i tres transformadors d'intensitat toroïdals abraçant al cable de potència.  
  
- Una d'acoblament de barres, composta per: un interruptor automàtic; dos seccionadors tripolars de barres; dos seccionadors tripolars de connexió de terra; tres transformadors d'intensitat de posició d'acoblament, i dos jocs de barres.  
- Una de mesura, composta per: quatre transformadors de tensió; dos seccionadors de connexió de terra ràpids amb comandament manual/electrònic, i dos jocs de barres.  
Es reserva espai per a tres posicions futures, corresponents a una posició de transformador i dos posicions de línia.  
· S'ha previst la instal·lació dels corresponents aparells de mesura, comandament control i proteccions, així com els sistemes de distribució de servicis auxiliars en corrent altern i corrent continu des dels respectius equips rectificadors-bateria. Són de tipus interior, ubicats en quadros i armaris situats en les sales d'edifici on s'instal·laran els sistemes de 220 kV i 20 kV, així com en la sala de control i comunicacions.  
  
· Obra civil. La instal·lació comprén un edifici prefabricat desenrotllat en dos nivells que albergarà la sala GIS 220 kV, dos sales de sistema de 20 kV, sala de control, sala de comunicacions i vestidor. La planta baixa albergarà la sala del sistema de 220 kV, sales de control, protecció, comunicació, alimentació en baixa tensió. La planta soterrani transcorrerà per davall de la sala GIS 220 kV es destina al pas i canalitzacions de cables. El tancament que delimitarà el terreny on s'allotge la subestació estarà format per una malla metàl·lica fixada sobre pals metàl·lics la subjecció sòl de la qual es realitzarà per mitjà d'un muret de tres filades de blocs de formigó prefabricat.  
· Pressupost. Quatre milions trenta-dos mil dos-cents huitanta-quatre euros amb huitanta-un cèntims d'euro (4.032.284,81 €).  
  
Segon  
Aprovar el projecte tècnic d'execució, firmat per tècnic competent, per a la construcció de les instal·lacions de transport secundari relacionades en el punt primer d'esta resolució.  
La present resolució queda sotmesa a les condicions següents:  
a) D'acord amb el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) La instal·lació a executar complirà amb els reglaments tècnics aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran d'executar-se segons el projecte aprovat. En cas que siga necessari introduir modificacions respecte de la documentació presentada, el titular de la present resolució haurà de sol·licitar prèviament a esta Direcció General la corresponent aprovació.  
d) El termini d'execució de l'obra serà de díhuit mesos a comptar des de l'endemà que s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar-ne una ampliació concreta per mitjà de sol·licitud motivada davant d'este òrgan directiu, acompanyant la documentació justificativa de la demora i del nou termini previst que sol·licite.   
e) El titular donarà compte de l'acabament de les obres al Servici Territorial d'Energia de Castelló a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Les d'orde mediambiental establides en la declaració d'impacte ambiental, de 4 de maig de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. S'adoptaran les mesures de protecció del patrimoni establides per la Direcció General de Patrimoni Cultural Valencià per mitjà d'informe de data 19 d'abril de 2011, consistents en:  
- Seguiment arqueològic de les obres, per la proximitat al Caminàs, amb tota certesa antic vial romà.  
- Respectar l'ús de séquies durant la construcció de la subestació, com a elements del patrimoni etnològic.  
2. Hauran d'adoptar-se les condicions (mesures d'integració paisatgística i programa d'implementació) fixades en l'estudi d'integració paisatgística que acompanya al projecte, d'acord amb el contingut de l'informe d'11 de maig de 2011 del Servici de Paisatge.  
3. En relació a l'ús de gasos fluorats en la instal·lació, s'adoptaran els aspectes regulats en el Reial Decret 795/2010, de 16 de juny.  
  
4. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i execució de les mesures preventives i correctores propostes i la comprovació de la seua eficàcia.   
5. Qualsevol modificació o ampliació del projecte presentat haurà de ser comunicada a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de les instal·lacions elèctriques de transport secundari autoritzades en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos béns als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, significant-se que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
  
  
  
  
  
\*\*\*\*\*\*\*\*\*\*\*\*\*\*\*\*\*\*  
  
  
ANNEX I  
  
Relació de béns i drets afectats del projecte: ST Santa Pau 220 kV/20 kV  
Terme municipal de Borriana, província Castelló  
(Instal·lacions de transport secundari)  
  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 4 juliol de 2012.- El director general d'Energia: Antonio Cejalvo Lapeña.